kardosdrur/scandi-wiki huggingface dataset:
Strömstads kommun

Strömstad kommun er en kommune i landskapet Bohuslän i det svenske län Västra Götalands län. Administrationsby er Strömstad. 
Kommunen ligger 170 kilometer fra Göteborg og 154 km fra Oslo. Der går også færge  til Sandefjord. Vejen E6 går gennem kommunen.

Strömstad ligger nær den norsk-svenske grænse så kommunen har en del  grænsehandel fra  Norge, videre besøges kommunen og dens skærgård i sommersæsonen af mange bådturister.

Geografi
Sveriges vestligste fastlandspunkt, halvøen Ledsund ligger i kommunen   

Strömstad kommune har tre byer.
Indbyggere pr. 31. december 2005.

Øer 
Strömstad  er en skærgårdskommune hvor der ligger en række øer:
 Tjärnö
 Syd-Hälsö
 Nord-Hälsö
 Syd-Långö
 Råssö
 Furholmen
 Ursholmen
 Kosterøerne Sydkoster og Nordkoster

Seværdigheder
 Kosterhavets nationalpark der  er Sveriges første maritime nationalpark.
 «Alaska», Bygningsværk på Nord Långø, Opført af Hilma Swedahl.
 Blomsholm, Område med mange forskellige fortidsminder (Skibssætning,  bautasten, gravhøje, m.m.).
 Massleberg, Område med mange forskellige fortidsminder (Helleristninger, Gravhøjer, m.m.)
 Skee kirke hvis ældste dele er fra 1100-tallet

Eksterne kilder og henvisninger 

Kommuner i Västra Götalands län
Alexander Vlahos

Alexander Vlahos (født 30. juli 1988) er en walisisk skuespiller, der er mest kendt for sin rolle som Sir Mordred i den 5. sæson af BBC-serien Merlin.

Filmografi

Eksterne henvisninger 
 

Skuespillere fra Wales
Personer fra Swansea
Karlo Staunskær

Karlo Staunskær  (født 21. november 1952 i Sønder Stenderup ved Kolding, død 16. juli 2019) var en dansk radiovært på P4's program Danmarksmester.

Han havde sin opvækst i Løsning mellem Horsens og Vejle. Staunskær blev student fra Horsens Statsskole i 1972 og tog en cand.mag. i dramaturgi og engelsk! som han færdiggjorde i 1980. Derefter tog han en tillægsuddannelse i journalistik hos DJH (Danmarks Journalisthøjskole i Aarhus), som han færdiggjorde i 1985.

Samme år blev han ansat hos DR Østjylland hvor han satte sit præg på medieverdenen, blandt andet i form af sit faste program Danmarksmester, som i perioden 2003-2018 blev sendt på P4, senere på P5. Her var han kendt som en varm og afholdt vært, på programmet, hvis hovedbestanddel var, at lyttere ringede ind, fik en lille sludder og gættede med i en quiz. 

Ved siden af sit radioarbejde beskæftigede han sig desuden som tekstforfatter, og han skrev manuskripter, sange og musicals, der også blev opført i professionelt regi, blandt andet af Østjydsk Musikforsyning, Søren Pilmark og Poul Krebs.

Bidrag til musical- og teaterverdenen 

 Karlo Staunskær har skrevet cirka 200 sange, revytekster, oversættelser og sketches til musicalverdenen. Han har fungeret i 20 år som tekstforfatter for Østjysk Musikforsyning.
 Forfatter til 11 skuespil og 2 musicals til den professionelle scene. Debut i 1978 med radio-serien ”Harpiks i hånden og klatten i kassen” med Søren Pilmark  og Poul Krebs på rollelisten.
 ”Rosengadekavaleren” (musical, Svalegangen)
 ”Charter” (Gellerup Scenen)
 ”Vasketeria” (Svalegangen, 1979)
 ”Fast Føde” (road musical, Svalegangen)
 ”Noget for noget” (frit efter Shakespeare. Svalegangen 1981)
 ”Avra for Laura” (Gruppe 38s Egnsteater, 1983)
 ”Mens vi venter på Monty” (Anledning af befrielsesjubilæet, 1995)
 ”Baby Love”  (Randers Egnsteater, 2010)

Øvrige projekter 

 Mandlig hovedrolle i TV-spillet ”Lærke” (DR, november 1994)
 Forfatter/instruktør af TV-musicalen ”Baby Love” (DR, januar 1995). Medforfatter til fire novelle-antologier, herunder ”Dumme Tøser”
 Deltagelse i Dansk Melodi Grandprix 1980
 Sangskriver for kunstnere som Lene Siel og Peter Belli.
 I 1998 stod Staunskær sammen med John Nørgaard bag verdens første julekalender på nettet, samt også online-kalenderen 2000. Med samme Nørgaard producerede Staunskær i marts 2001 DR-Interaktivs store satiriske succes ”BigMouse”, som siden da er kommet på fire forskellige sprog. Projektet repræsenterede DR ved Montreux-festivalen i 2002.

Referencer

Eksterne henvisninger 
 

Journalister fra Danmark
Radioværter fra Danmark
Ansatte i DR
Personer fra Sønderjylland (i Danmark)
Otto Zinck

Otto Christian Zinck (25. december 1824 i København – 17. februar 1908 sammesteds) var en dansk skuespiller og teaterhistoriker, søn af komponisten Ludvig Zinck, bror til arkæologen Ludvig Zinck.

Zinck var lærer og kendt som studenterkomedieskuespiller, inden han 30 år gammel 11. februar 1855 debuterede i Arvs rolle
i "Henrik og Pernille" på det kongelige teater, hvor han, skønt Phister støttede ham, ikke vandt en sikker plads, men da han fra 1868 lod sig knytte til Folketeatret, fik han et stort repertoire og blev en af dets hovedstøtter, også som instruktør og oversætter.

"Zinck var ingen betydelig Kunstner, men en snurrig Skuespiller med et pudsigt Lune og en skolet, naturlig Replik, der ogsaa slog til, naar han gik i Lag med klassiske Komedietyper som Titelrollerne i »Jeppe paa Bjerget« og »Den indbildt Syge«. Han syslede ogsaa en Del med Teaterhistorie, baade vedrørende Opførelser af Holberg’s og Oehlenschläger’s Værker, og skrev en Bog om J. L. Phister (1896) samt udgav 1906 sine Erindringer »Fra mit Studenter- og Teaterliv«, der ikke giver Efterverdenen noget Begreb om hans maliciøse Vid, som trods Aarene altid bevarede et vist studentikost Præg. Zinck viste sig sidste Gang paa Scenen som Jokum i »Brogede Minder« ved Folketeatrets 50-Aars Jubilæumsforestillinger i September 1907."

Han blev Ridder af Dannebrog 1904.

Zinck er begravet på Assistens Kirkegård.

Litteratur 
 Steen Kaargaard Nielsen & Claus Byrith, Danmarks første lydoptagelser : Edisons fonograf i 1890'ernes København, , s. 153-159.

Kilder

Eksterne henvisninger 
 

Teaterskuespillere fra Danmark
Teaterhistorikere fra Danmark
Danskere i 1800-tallet
Personer fra København
Otto 02
Salmonsens
Personer i Dansk Biografisk Leksikon
Biografiforfattere fra Danmark
Selvbiografer fra Danmark
Danskere i 1900-tallet
Riddere af Dannebrog
Dansksprogede forfattere fra Danmark
Ruben-samlingen - Danmarks første lydoptagelser
Herlovianere
Ludvig Zinck (arkæolog)

Ludvig Henrik Olaus Zinck (født 12. april 1833 i København, død 26. august 1902 sammesteds) var en dansk arkæolog. Han var broder til Otto Christian Zinck.

Zinck blev teologisk kandidat 1859 og virkede derefter til sin død som lærer ved Efterslægtsselskabets Skole. I sine senere år havde han en årlig statsunderstøttede til videnskabelig forskning. Til hans lærervirksomhed knytter sig skriftet Congreve, Vanbrugh og Sheridan (1859).

Han havde megen arkæologisk-etnografisk interesse og kundskab og gjorde sig fortjent ved udgivelsen af månedsskriftet Fra alle Lande (1870-83). Af refererende art, men i øvrigt et nyttigt arbejde, var: Oldsagfundene i de gamle Flodgruslag, i Aarbøger for nordisk Oldkyndighed (1867). Han var selv samler af oldsager og foretog nogle udgravninger, publicerede i Aarbøger... 1871.

I sine senere år kom han med Nordisk Arkæologi, Stenalderstudier I-II, 1890 og 1901, ind på en polemik mod de herskende retninger i arkæologien. Hans vel ordnede og oplysende oldsagssamling overgik ved testamentarisk bestemmelse for et beløb af 6000 kroner til de offentlige museer, således at der for dette beløb oprettedes et legat til fremme af kundskab om Danmarks kulturliv i oldtiden og den ældre middelalder.

Kilder 

 

Arkæologer fra Danmark
Faglitterære forfattere fra Danmark
Danskere i 1800-tallet
Personer fra København
Ludvig 02
Teologer fra Danmark
Personer i Dansk Biografisk Leksikon
Legatstiftere fra Danmark
Filantroper fra Danmark
Dansksprogede forfattere fra Danmark
Mute Comp. Physical Theatre

Mute Comp. Physical Theatre er et teaterkompagni, der blev stiftet i 1999 af koreograferne Jacob Stage (f. 1969) og Kasper Ravnhøj (f. 1977). 
Mute er en forkortelse for Movement United with Text Expression. Stage og Ravnhøjs mål er at kombinere tekst, dans og fysisk teater.

Siden 2009 har Mute Comp. haft lokaler i Tap E i Carlsberg Byen på Vesterbro, hvor også 
Dansehallerne ligger.
 
Udover dans og bevægelse henter gruppen ofte inspiration fra andre udtryksmåder såsom poetry slam, nycirkus, street dance og slapstick comedy. 
Mute Comp. beskæftiger sig med urbane temaer og tendenser, og deres forestillinger udforsker menneskets mørke sider. F.eks. handler deres Illegal trilogy, som består af Knock on Unpainted Wood, F.U.B.A.R og BLACKOUT!, om henholdsvis trafficking, våbenhandel og narko.
 
Mute Comp. er kendt for inkorporere livemusik i deres produktioner. F.eks. var det nordiske band Valravn en del af forestillingen Grasping the Floor with the back of my head, og i F.U.B.A.R. havde det amerikanske band Legendary Shack Shakers hovedrollen. 

Mute Comp. har turneret i lande som Syrien, USA, Rusland, Frankrig, Ægypten og Bulgarien. De har modtaget flere nomineringer og priser for deres arbejde. I 2002 modtog Kasper Ravnhøj Reumerts Talentpris. I 2008 deltog Mute Comp. i Cairo International Festival for Experimental Theatre med forestillingen Grasping the Floor with the back of my head, hvor de modtog prisen for Bedste Performance samt en nominering for Bedste Kvindelige Performance.

Forestillinger 
 BLACKOUT!, 2012
 F.U.B.A.R., 2011
 Knock on Unpainted Wood, 2010
 Post Secret, 2009
 Grasping the Floor with the back of my head, 2008
 Marshmallow, 2007
 Caterpillar, 2006
 Propaganda, 2006
 Bright Lights, 2005
 Death and the Maiden, 2004
 If Wishes Were Kisses, 2003
 WaterLoop, 2002
 Nowhere Café, 2001
 Galefyrsten, 2000

Referencer

Eksterne henvisninger 
 http://www.mute-comp.dk/ 
 http://www.dansehallerne.dk/
 http://www.carlsbergbyen.dk/

Dansekompagnier
Teater i Danmark
Blomsholm

Blomsholm i Skee sogn i Strömstads kommun, Bohuslän er et område nord for Strömstad hvor der findes mange fortidsminder fra stenalderen og frem til middelalderen. Blandt antet findes Bohusläns største stensætning og en af  Sveriges største skibssætninger i området. Stensætningen består til fra andre, af et lige antal (10) stenblokke omkring midtstenen og diameteren er 38 meter. Skibssætningen som består af 49 sten er 41 x 9 meter og stenene midtskibs er 1 meter mens stenene for og akter er 4 meter høje. Også 7 gravfelter fra jernalderen samt storhøjen Grönehög findes her.

Blomsholms säteri 
Blomsholms säteri er en sædegård som blev grundlagt 1625 af den nordtyske adelsmand Anders Blume, men blev handlet frlere gange, første gang i 1628 og allerede i 1644 blev general Sven Ranck dens femte ejer. En mindessten fra 1660-tallet over Sven Ranck og hans hustru Anna Bergengren findes midt i skibssætningen, selv om de ikke er begravet der.

I begyndelsen af 1700-tallet brandte säteriet ned og erstattedes i  1710 af de bygninger som nu findes på stedet. Under Karl 12.s krigstogt mod Norge i 1718 fungerede säteriet som feltsygehus eftersom det lå ved Galärvägen, den transportrute som Karl 12. med 800 soldaters hjælp anvendte for at transportere tolv fartøjer (galärer, på dansk galejer) over land og via søerne Strömsvattnet og Färingen til Iddefjorden. Soldater som døde under krigen menes begravet under skibssætningen.

Statarlängen som byggedes 1899 er i dag serveringssted og museum hvor  en af de fire lejligheder er indrettet som den var da de seneste landarbejdere levede her i 1938.

Eksterne kilder og henvisninger 

 Blomsholm i Fotevikens Museums databas. ´

Västra Götalands län
Fortidsminder i Sverige
Bohuslen
Sophie Pedersen

Sophie Petrine Pedersen (15. januar 1885 på Frederiksberg – 1. oktober 1950) var en dansk maler.

Pedersen er uddannet ved Tegne- og Kunstindustriskolen for Kvinder; Kunstakademiet hos Viggo Johansen og Sigurd Wandel i perioden 1904-10.

Sophie Pedersen malede portrætter, figurbilleder, bybilleder fra København og landskaber. Hun var en fin skildrer af københavnske gader og parker, og i disse billeder og i mange landskaber var det lyset og atmosfæren, der optog hende. Hun blev med tiden mere impressionistisk i malemåden og lysere i farveholdningen. Pedersen var formand for Kvindelige Kunstneres Samfund i perioden 1921-24.

Hun var ugift og er begravet på Asminderød Kirkegård.

Hæder 
 1913, 1916, 1920 Akademiets legat
 1926 Den Sødringske Opmuntringspræmie (for Landskab fra Sydfrankrig)
 1946 Eckersberg Medaillen (for Stjerner)
 1948 Zacharias Jacobsens Legat

Kilde

Eksterne henvisninger 
 

Malere fra Danmark
Modtagere af Eckersberg Medaillen
Personer fra Frederiksberg
Danskere i 1900-tallet
Impressionistiske malere
Foreningsformænd fra Danmark
Strömsvattnet

Strömsvattnet er et naturreservat og en lang smal sø i Strömstads kommun i landskapet Bohuslän i Västra Götalands län i Sverige. Naturreservatet omfatter et smalt område med strandenge med græsning mellem E6 og vandrige strande ved søen øst for Strömstad. Det blev oprettet i 1972 og er ca. 196 hektar stort. Området er et Natura 2000-område og har et varieret fugleliv med blandt andet gråand, rødben, grønbenet rørhøne, toppet lappedykker, blishøne og vandrikse.

Søen har afløb via Strömsån til Skagerrak.

Eksterne kilder og henvisninger 

 Länsstyrelsen Västa Götalands län om Strömsvattnet

Bohuslen
Søer i Sverige
Naturreservater i Sverige
Natura 2000 i Sverige
John Vanbrugh

Sir John Vanbrugh (24. januar 1664 – 26. mars 1726) var en engelsk arkitekt og forfatter af lystspil. Han er måske bedst kendt som arkitekt af Blenheim Palace og Castle Howard.

Han stammede fra en flamsk familie, kom som ung
ind i Hæren og steg til Kaptajn. Senere gjorde
han sig bekendt som Arkitekt og har bygget
flere anselige bygninger i den svære engelske
Barokstil. Hans Skuespil er
typiske for den senere Restaurationstid i
England. De er delvis byggede efter fransk Mønster,
vittige, men uden særlig Ynde, i det hele noget
mindre usædelige end de samtidige Skuespil.
Som de mest bekendte kan nævnes: The
Relapse, or, Virtue in Danger (1697), The
Provoked Wife (1698), Aesop (1698), The Confederacy
(1705) og det ufuldendte A Journey to
London. V.’s Skuespil er tillige med Wycherley’s,
Congreve’s og Farquhar’s udgivne af Leigh
Hunt (London 1840). En Udgave af V.’s Værker
i 2 Bind ved W.C. Ward udkom 1893.

Kilder 

 

Arkitekter fra England
Dramatikere fra Storbritannien
Briter i 1700-tallet
Personer fra London
Barokarkitekter
Mirabell Slot

Mirabell Slot () er en historisk bygning i Salzburg, Salzburgerland i Østrig.

Slottet er opført i barok stil af ærkebiskop Wolf Dietrich von Raitenau i 1606. I dets geometrisk anlagte haver findes statuer med mytologiske temaer fra 1730, samt fire grupper med skulpturer af Æneas, Hercules, Prins Paris og Pluton, udført 1690 af den italienske skulptør Ottavio Mosto. Slottet er kendt for havernes design i buksbom.

Film 
Adskillige scener fra The Sound of Music blev indspillet her. Maria og børnene synger 'Do-Re-Mi' mens de danser rundt om hestespringvandet og benytter trappen som musikalsk skala.

Eksterne henvisninger 

Mirabell Slot 

Slotte i Østrig
Bygninger, konstruktioner og anlæg i Salzburg
Arthur Stockhoff

Arthur Martin Stockhoff (9. november 1879 i St. Louis – 20. oktober 1934 smst) var en amerikansk roer som deltog i OL 1904 i St. Louis.

Stockhoff blev olympisk mester i roning under OL 1904 i St. Louis. Han vandt firer uden styrmand sammen med August Erker, George Dietz og Albert Nasse. Mandskabet repræsenterede Century Boat Club, St. Louis.

Eksterne henvisninger 
 http://www.sports-reference.com/olympics/athletes/st/arthur-stockhoff-1.html 

Roere fra USA
Welsh Cup 1888-89

Welsh Cup 1888–89 var den 12. udgave af Welsh Cup, og turneringen havde deltagelse af 24 hold. Finalen blev afviklet den 22. april 1889 på Racecourse Ground i Wrexham, hvor Bangor FC vandt 2-1 over Northwich Victoria FC. Dermed sikrede Bangor FC sig sin første triumf i Welsh Cup.

Resultater

Første runde 

24 hold spillede om 13 pladser i anden runde. To hold, Davenham FC og Vale of Llangollen FC, var oversiddere og gik derfor videre til anden runde uden kamp.

Anden runde 

Tretten hold spillede om syv ledige pladser i kvartfinalerne. Bangor FC var oversidder og gik derfor videre til kvartfinalerne uden kamp.

Kvartfinaler 

Syv hold spillede om fire ledige pladser i semifinalerne. Chirk AAA FC var oversidder og gik derfor videre til semifinalerne uden kamp.

Semifinaler

Finale

Kilder / eksterne henvisninger 
 Welsh Football Data Archive – Welsh Cup – 1888/89 
 The History of the Welsh Cup 1877-1993 by Ian Garland (1991)

Noter 

Sæsoner i Welsh Cup
Fodbold i 1888
Fodbold i 1889
Albert Nasse

Albert F. Nasse (2. juli 1878 i St. Louis – 21. november 1910 i St. Louis) var en amerikansk roer som deltog i OL 1904 i St. Louis.

Nasse blev olympisk mester i roning under OL 1904 i St. Louis. Han vandt firer uden styrmand sammen med Arthur Stockhoff, August Erker og George Dietz. Mandskabet repræsenterede Century Boat Club, St. Louis

Eksterne henvisninger 
 http://www.sports-reference.com/olympics/athletes/na/al-nasse-1.html 

Roere fra USA
Ludvig Zinck

Ludvig Zinck henviser til:

 Johan Wilhelm Ludvig Zinck (1776–1851) – dansk komponist
 Ludvig Henrik Olaus Zinck (1833–1902) – dansk arkæolog
K.E. Skydsgaard

Kristen Ejner Buhl Skydsgaard (15. november 1902 i Sønder Nærå - 9. februar 1990) var en dansk teolog, præst og dr.theol. fra 1937 på afhandlingen Metafysik og Tro. En dogmatisk Studie i nyere Thomisme og fra 1942 professor i dogmatik ved Københavns Universitet.

Han var far til Jens Erik Skydsgaard.

Kilder 
 Biografi i Dansk Biografisk Leksikon

Eksterne henvisninger 
 

Teologer fra Danmark
Professorer fra Københavns Universitet
Personer i Kraks Blå Bog (afdøde)
Personer i Dansk Biografisk Leksikon
Personer fra Jylland
Danskere i 1900-tallet
Æresdoktorer ved Lunds Universitet
Æresdoktorer
Faglitterære forfattere fra Danmark
Præster fra Danmark
Studenter fra Odense Katedralskole
Svend Aage Petersen

Svend Aage Petersen (11. november 1914 – 23. august 1960) var en dansk arkitekt og chef for Søværnets Bygningsdistrikt.

Han var søn af arkitekt Paul Chr. Petersen (død 1956) og hustru Olga f. Petersen, blev student fra Østersøgades Gymnasium 1933 og fik afgangseksamen fra Kunstakademiets Arkitektskole 1939. Petersen var arkitekt ved Søværnets Bygningsvæsen (senere Søværnets Bygningsdistrikt) 1938, chef for samme 1954 og var Forsvarsministeriets tilsynsførende med bygningerne på Christiansø og arkitekt for Nyboder fra 1955.

Han var næstformand for Akademisk Arkitektforenings sektion for arkitekter i stat og kommuner fra 1941 og medlem af bestyrelsen for Danske Arkitekters Landsforbund fra 1954. Han var Ridder af Dannebrog.

Petersen blev gift 19. januar 1945 med Gytte Kirsten Mogensen (født 13. september 1921), datter af ingeniør Knud Mogensen (død 1955) og hustru Else f. Normann Andersen.

Kilder 
 Kraks Blå Bog 1957

Personer i Kraks Blå Bog (afdøde)
Arkitekter fra Danmark
Riddere af Dannebrog
Danskere i 1900-tallet
Embedsmænd fra Danmark
Civile ansatte i Søværnet
NKOTBSB

NKOTBSB er en gruppe bestående af de to amerikanske boybands New Kids on the Block og Backstreet Boys. Backstreet Boys-medlemmet Howie Dorough kom op med navnet, , som er en kombination hver gruppes navne, NKOTB og BSB . Sammen har de udgivet en opsamlingsalbum 
NKOTBSB, og de turnerede rundt i USA, Europa, Australien og Asien i 2011-2012.

Kilder 

Backstreet Boys
Mitsui Fudosan

() er en japansk ejendomsinvesteringsvirksomhed, som er Japans største af sin slags foran Mitsubishi Estate. Desuden er det et af kernemedlemmerne i Mitsui-konglomeratet. Virksomheden er grundlagt 15. juli 1941 og har hovedsæde i Muromachi, Chūō, Tokyo.

Virksomhedsstruktur 
Koncernen er organiseret i fire divisioner.

 Office Building Division
 Real Estate Solution Services Division
 Accommodation Business Division
 Retail Properties Division

Globale netværk 
Udenfor Japan ejer virksomheden seks afdelingskontorer.

 Mitsui Fudosan America, Inc.
 Halekulani Corporation
 Mitsui Fudosan (U.K.) Ltd.
 Mitsui Fudosan (Asia) Pte. Ltd.
 Mitsui Fudosan (Shanghai) Consulting Co., Ltd.
 Mitsui Fudosan Consulting (Beijing) Co., Ltd.

Kilder

Eksterne henvisninger 

 Officielle website

Ejendomsvirksomheder
Virksomheder i Tokyo
Finansielle servicevirksomheder fra Japan
Fudosan
Anders Langballe

Anders Langballe (født 16. november 1976 i Aarhus) er en dansk journalist, redaktionschef og politisk redaktør på TV 2 Nyhederne.

Langballe er uddannet journalist fra Danmarks Journalisthøjskole i 2004 med praktik på Ekstra Bladet. Efter endt uddannelse blev han ansat som politisk reporter på Ekstra Bladet. Han var på Ekstra Bladet frem til 2006, hvor han skiftede til en stilling som politisk reporter på Morgenavisen Jyllands-Posten. Fra 2009 - 2011 politisk reporter på TV 2 Nyhederne. Fra 2011 politisk redaktør, redaktionschef og analytiker på TV 2 Nyhederne. Fra 2020-2023 var han kommunikationschef, Danske Handicaporganisationer.

Fra 2023 er han spindoktor for uddannelses- og forskningsminister Christina Egelund.

Før Anders Langballe blev journalist var han medlem af Venstres Ungdom. Han var landskasserer fra 1997 til 1999. Fra 2000 til 2003 var han næstformand for Dansk Ungdoms Fællesråd.
Har udgivet bogen Forfra (2021) på Forlaget 28B sammen med journalist Martin Flink om tiden som blandt andet politisk redaktør på TV 2, der sluttede brat, da han blev ramt af to blodpropper i hjernen.

Anders Langballe, der bor på Amager har to børn, blev optaget i Kraks Blå Bog 2012.

Referencer 

Personer fra Aarhus
Journalister fra Danmark
Redaktører fra Danmark
Personer i Kraks Blå Bog
Ansatte ved TV 2
Impala 27

Impala 27 er en  sejldrevet lystbåd  på 27 fod. 

Båden er  produceret i Danmark og tegnet af Bjørn Jensen.

Eksterne henvisninger og kilder

Kølbåde
Suntech Power

Suntech Power Holdings Co., Ltd. (尚德 Shàngdé) () er en kinesisk producent af solcellepaneler, som er verdens største med en produktionskapacitet på 1.800 MW årligt ved udgangen af 2010. Gennem kontorer og produktionsfaciliteter på alle de største markeder har Suntech leveret mere end 13.000.000 solcellepaneler til tusindvis af virksomheder i mere end 80 af verdens lande. Centrum for Suntech er hovedsædet i Wuxi i Kina, som desuden er forsynet med verdens største bygningsintegrerede solcellefacade.

Suntech havde i 2011 en global markedsandel på 8,1 % indenfor solcellepaneler. Samlet set har de fem største kinesiske producenter af solcellepaneler en markedsandel på 30% i 2011, hvilket er en fordobling af markedsandelen på 2,5 år. De fem største kinesiske producenter i 2011 var Suntech, Yingli, Trina, Canadian og Jinko.

Installationer 
Suntech Power har forsynet eller installeret solcellepaneler for flere solcellekraftværker og systemer over verden. 
 De notable installationer inkluderer:
 Clif Bar Hovedsædet
 The Wharf, hjemsted for Sydney Theatre Company (Sydney, Australien)
 Alamosa Power Plant (Colorado, USA)
 Arizona State University (Arizona, USA)
 Beijing National Stadium (Beijing, Kina)
 Elecnor Power Plant (Trujillo, Spanien)
 Masdar City Solar Farm (Abu Dhabi, UAE)
 Nellis Air Force Base (Nevada, USA)
 Expo 2010 Shanghai (Shanghai, Kina)
 Ketura Sun (Kibbutz Ketura, Israel)

Globale operationer 
Suntech Power har repræsentationskontorer i Kina, Australien, USA, Schweiz, Spanien, Italien, Tyskland, Japan og Dubai. Desuden har Suntech produktionsfaciliteter i Wuxi, Luoyang, Qinghai, Shanghai, Tyskland, Japan og USA.

Suntech America er baseret i San Francisco i Californien og har produktionsfaciliteter i Phoenix i Arizona. Suntech also has executives of their US operations in top posts in American solar panel industry groups.

Historie 
Før virksomheden blev børsnoteret på New York Stock Exchange i 2005, så blev Suntech etableret af et konsortium af private kapitalvirksomheder inklusive Actis Capital og Goldman Sachs. Deres investering i Suntech anses som meget profitabel, da de involverede kapital-stillere har fået deres investering mere end 10 gange igen.

Gennem de seneste år har Suntech kørt med store underskud og har oparbejdet en omfattende gæld på over 2,2 mia. US $, virksomheden er derfor truet af insolvens og er dybt afhængig af investorernes velvillighed.

Kilder

Eksterne henvisninger 
 Suntech website
 Suntech Starts Construction of Shanghai Thin Film Plant 
 Suntech Announces $425 Million Offering
 Solar future brightens as oil soars
 Suntech Announces Major Initiatives to Significantly Expand Share of the U.S. Solar Market and Capture Greater Portion of Revenue in PV Value Chain 

Fremstillingsvirksomheder fra Kina
Fotovoltaikproducenter
Wuxi
Etableret i 2001